CELEX: 32021D0868
Language: sk
Date: 2021-05-20 00:00:00
Title: Rozhodnutie Politického a bezpečnostného výboru (SZBP) 2021/868 z 20. mája 2021, ktorým sa predlžuje mandát vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine) (EUAM UKRAINE/1/2021)

31.5.2021   
               
               
                  SK
               
               
                  Úradný vestník Európskej únie
               
               
                  L 191/2
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2021/868
         z 20. mája 2021,
         ktorým sa predlžuje mandát vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine) (EUAM UKRAINE/1/2021)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na rozhodnutie Rady 2014/486/SZBP z 22. júla 2014 o poradnej misii Európskej únie pre reformu sektora civilnej bezpečnosti na Ukrajine (EUAM Ukraine) (1), a najmä na jeho článok 7 ods. 1,
         keďže:
         
                     (1)
                  
                  
                     Podľa rozhodnutia 2014/486/SZBP je Politický a bezpečnostný výbor (PBV) v súlade s článkom 38 zmluvy poverený prijímať príslušné rozhodnutia na účely vykonávania politickej kontroly a strategického riadenia poradnej misie Európskej únie pre reformu sektora civilnej bezpečnosti na Ukrajine (EUAM Ukraine) vrátane rozhodnutia o vymenovaní vedúceho misie.
                  
               
                     (2)
                  
                  
                     PBV 4. júna 2019 prijal rozhodnutie (SZBP) 2019/992 (2), ktorým sa pán Antti HARTIKAINEN vymenoval za vedúceho misie EUAM Ukraine na obdobie od 1. júla 2019 do 30. júna 2020.
                  
               
                     (3)
                  
                  
                     Rada 8. júna 2020 prijala rozhodnutie (SZBP) 2020/754 (3), ktorým sa mandát pána Anttiho HARTIKAINENA ako vedúceho misie EUAM Ukraine predĺžil do 31. mája 2021.
                  
               
                     (4)
                  
                  
                     Rada 20. mája 2021 prijala rozhodnutie (SZBP) 2021/813 (4), ktorým sa mandát misie EUAM Ukraine predĺžil do 31. mája 2024.
                  
               
                     (5)
                  
                  
                     Vysoký predstaviteľ Únie pre zahraničné veci a bezpečnostnú politiku navrhol predĺžiť mandát pána Anttiho HARTIKAINENA ako vedúceho misie EUAM Ukraine od 1. júna 2021 do 31. mája 2022,
                  
               PRIJAL TOTO ROZHODNUTIE:
         
            Článok 1
            Mandát pána Anttiho HARTIKAINENA ako vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine) sa týmto predlžuje do 31. mája 2022.
         
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 1. júna 2021.
         
         
            V Bruseli 20. mája 2021
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 217, 23.7.2014, s. 42.
         
            (2)  Rozhodnutie Politického a bezpečnostného výboru (SZBP) 2019/992 zo 4. júna 2019 o vymenovaní vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine) (EUAM Ukraine/1/2019) (Ú. v. EÚ L 160, 18.6.2019, s. 24).
         
            (3)  Rozhodnutie Rady (SZBP) 2020/754 z 8. júna 2020, ktorým sa predlžuje mandát vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine) (Ú. v. EÚ L 179 I, 9.6.2020, s. 1).
         
            (4)  Rozhodnutie Rady (SZBP) 2021/813 z 20. mája 2021, ktorým sa mení rozhodnutie 2014/486/SZBP o poradnej misii Európskej únie pre reformu sektora civilnej bezpečnosti na Ukrajine (EUAM Ukraine) (Ú. v. EÚ L 180, 21.5.2021, s. 149).